b"\n_START_ARTICLE_\nSant Mart\xc3\xad de Ta\xc3\xbas\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici religi\xc3\xb3s d'una nau amb absis rod\xc3\xb3.\xc3\x89s un edifici d'una nau, coberta amb volta de can\xc3\xb3 lleugerament apuntada refor\xc3\xa7ada per dos arcs doblers, i cap\xc3\xa7ada per un absis semicircular. En el parament de l'arc presbiteral s'obren dos n\xc3\xadnxols, un al costat nord i l'altre al sud. A l'exterior els murs s\xc3\xb3n refor\xc3\xa7ats per potents contraforts atalussats. La porta adovellada del mur de migdia va ser convertida en finestra i substitu\xc3\xafda per l'acc\xc3\xa9s a ponent. La il\xc2\xb7luminaci\xc3\xb3 del temple es fa per la finestra de doble esqueixada del centre de l'absis, una altra de similar al mur de migdia i una d'esqueixada simple a ponent. El campanar d'espadanya d'un sol ull s'al\xc3\xa7a a la fa\xc3\xa7ana de ponent. La coberta de pedra de llicorella irregular ha estat substitu\xc3\xafda per pissarra nova uniforme."